รู้ว่าเมื่อไหร่ควรจะพบแพทย์ รักษาอาการบวมจากการบาดเจ็บ รักษาอาการบวมทั่วๆ ไป
หากลองทำวิธีที่กล่าวมาแล้วไม่ได้ผลภายในสองสามวัน ให้พบแพทย์เพื่อวินิจฉัยว่าสาเหตุที่แท้จริงคืออะไร  การบวมอย่างรุนแรงระหว่างตั้งครรภ์อาจเป็นสัญญาณของครรภ์เป็นพิษ ซึ่งเป็นภาวะร้ายแรงที่จะทำให้เกิดภาวะความดันโลหิตสูงร่วมกับการบวม   ยาบางชนิดอาจทำให้ร่างกายบวมขึ้น ยาแก้โรคซึมเศร้า ฮอร์โมน และยาความดัน อาจก่อให้เกิดการบวมได้ทั้งสิ้น   ภาวะหัวใจ ไตและตับวายทำให้เกิดการสะสมของของเหลวในร่างกายและก่อให้เกิดการบวมได้ อาการบวมที่เกิดร่วมกับอาการอื่นๆ อาจหมายถึงคุณกำลังมีปัญหาเรื่องหัวใจ ไต หรือตับ คุณจำเป็นต้องปรึกษาแพทย์ทันที ให้พบแพทย์หากคุณมีอาการดังต่อไปนี้:   เจ็บหน้าอก  หายใจถี่ เกิดอาการบวมเพิ่มขึ้นฉับพลันขณะตั้งครรภ์ มีไข้ หัวใจและตับมีปัญหาอยู่แล้ว และมีอาการบวมเกิดขึ้น รู้สึกร้อนเมื่อสัมผัสบริเวณที่บวม ไม่ว่าอาการบวมของคุณจะมาจากการบาดเจ็บหรือการไหลเวียนโลหิตไม่สะดวก วิธีที่ดีที่สุดคือให้บริเวณที่บวมได้พักสักระยะ ถ้าเท้าหรือข้อเท้าบวม พยายามงดการใช้งานหนักๆ สักสองสามวัน จนกว่าอาการบวมจะลดลง  หากคุณบาดเจ็บที่เท้า ลองหันมาใช้ไม้ค้ำยันหรือไม้เท้า เพื่อช่วยถ่ายแรงกดออกจากบริเวณที่บวม หากแขนของคุณบวมจากการบาดเจ็บ ให้ใช้อีกมือหนึ่งในการทำงานต่างๆ หรือขอความช่วยเหลือจากผู้อื่นแทน เวลานั่งหรือเอนตัว ให้พักแขนที่บวมวางบนหมอนให้สูงกว่าระดับหัวใจ วิธีนี้จะช่วยป้องกันไม่ให้เลือดไปรวมตัวกันอยู่ที่บริเวณที่บวม ช่วยให้เลือดไหลเวียนสะดวกขึ้น  ใช้สลิงช่วยพยุงแขนให้ลอยค้างไว้ถ้าจำเป็น ถ้ามีการบวมรุนแรง นั่งลงและยกส่วนที่บวมขึ้นสักสองสามชั่วโมง การใช้อุณหภูมิสูงๆ จะทำให้อาการบวมแย่ลงไปอีก ดังนั้น จงช่วยบรรเทาอาการบวมของคุณด้วยการประคบเย็น ควรเลี่ยงการใช้น้ำแข็งประคบผิวโดยตรง แต่ให้นำผ้าขนหนูห่อน้ำแข็งและประคบบริเวณที่บวม ประคบครั้งละ 15 นาที ทำหลายๆ ครั้งต่อวัน ยาลดการอักเสบชนิดที่ไม่ใช่สเตียรอยด์เป็นยาที่ช่วยลดอาการปวดและบวม ยาชนิดดังกล่าวที่ใช้กันบ่อยที่สุด ได้แก่ อะเซตามิโนเฟน ไอบูโปรเพน และนาโปรเซน ปรึกษาแพทย์ว่ายาชนิดไหนน่าจะเหมาะกับอาการของคุณที่สุด แม้คุณอยากจะพักการใช้งานบริเวณที่บวม การไม่ขยับร่างกายเป็นระยะเวลานานจะลดการไหลเวียนโลหิตและทำให้อาการบวมแย่ยิ่งกว่าเดิม ลุกขึ้นเดินไปรอบๆ เป็นครั้งคราวระหว่างวันทำงาน และเพิ่มการออกกำลังกายเบาๆ ระหว่างสัปดาห์ เช่น เล่นโยคะ ว่ายน้ำ และเดินไปคุยไป  หากคุณต้องนั่งทำงานที่โต๊ะทั้งวัน ลองผสมผสานกับการใช้โต๊ะยืนทำงานบ้างเป็นบางคราว หากคุณไม่สะดวก อาจลองหาเหตุให้ต้องลุกขึ้นเดินไปมาในที่ทำงานทุกๆ หนึ่งชั่วโมงโดยประมาณ ขณะที่นั่งอยู่ ให้คุณเปลี่ยนท่าบ่อยๆ และยกเท้าลอยขึ้นเล็กน้อยทุกครั้งที่มีโอกาส โซเดียมปริมาณมากจะทำให้เกิดการบวม คุณจึงควรเลี่ยงรับประทานอาหารที่มีโซเดียมสูง และควรดื่มน้ำให้มาก เพื่อเป็นการชะล้างเกลือออกจากร่างกาย  เพื่อเพิ่มประสิทธิภาพในการชะล้างให้กับน้ำที่คุณดื่ม ลองเพิ่มแตงกวาและเลม่อนหั่นเป็นแว่นลงไป แตงกวาและเลม่อนต่างมีฤทธิ์ตามธรรมชาติในการลดการอักเสบ เลือกดื่มน้ำแทนเครื่องดื่มที่มีโซเดียมหากเลือกได้ แม้แต่พวกน้ำหวานก็มักจะอุดมไปด้วยโซเดียม เสื้อผ้าที่คับแน่นเหนือบริเวณที่มีอาการบวมจะทำให้การไหลเวียนเลือดลดลง ส่งผลให้อาการบวมยิ่งแย่ลง เลี่ยงการใส่เสื้อผ้าคับๆ (โดยเฉพาะอย่างยิ่งถุงน่องที่ทำจากไนล่อนหรือสายรัดถุงเท้า) ลองหันมาใส่ถุงน่องเพื่อสุขภาพสำหรับผู้มีอาการปวดบวมแทน หากคุณมีภาวะขาดแมกนีเซียม ผลที่ตามมาคืออาการบวมของคุณจะแย่ลง ซื้อแมกนีเซียมจากร้านขายอาหารสุขภาพใกล้บ้าน และทานอาหารเสริมชนิดนี้ในปริมาณ 250 มก. ทุกวัน ฟองและควินินในเครื่องดื่มชนิดนี้สามารถช่วยควบคุมการบวมได้ เทน้ำโทนิคเย็น (หรืออุ่นหน่อย หากเกรงว่าจะทนความเย็นไม่ไหว) ลงในชามและจุ่มบริเวณที่บวมลงไปสัก 15-20 นาที ทำวันละครั้ง ดีเกลือมีฤทธิ์ตามธรรมชาติในการบรรเทาการอักเสบเมื่อนำไปละลายน้ำ ใส่ดีเกลือเปล่าๆ สองช้อนโต๊ะลงในน้ำอุ่นที่จะใช้อาบและปล่อยให้เกลือละลาย ทำทุกวันเพื่อให้ได้ผลดี การถูนวดบริเวณที่บวมจะช่วยให้การบวมลดลงและการหมุนเวียนเลือดดีขึ้น คุณจะใช้บริการหมอนวดหรือนวดเองก็ได้ และให้ใช้น้ำมันหอมระเหยกลิ่นเกรปฟรุตร่วมในขั้นตอนนี้ด้วย หากคุณนวดด้วยตัวเอง ให้กดไล่บริเวณที่บวมขึ้นด้านบนจะดีกว่านวดลงล่าง
ไปพบแพทย์เมื่อมีอาการบวมเรื้อรัง. โทรศัพท์หาแพทย์ทันทีหากมีอาการรุนแรง. พักการใช้งานส่วนที่บวม. ยกบริเวณที่มีอาการบวมให้อยู่สูง. ใช้การประคบเย็น. รับประทานยา. ออกกำลังกายเบาๆ. ลดการบริโภคโซเดียม. ปรับเปลี่ยนเสื้อผ้าที่ใส่. ทานแมกนีเซียม. แช่ส่วนที่บวมในน้ำโทนิค. อาบน้ำด้วยเกลือ. นวด.
https://www.wikihow.com/Treat-Swelling https://www.wikihow.com/Treat-Swelling https://www.wikihow.com/Treat-Swelling
Knowing When to Seek Medical Attention Treating Swelling Caused By Injury Treating General Swelling